stanford-oval/wikipedia huggingface dataset:
טכנולוגיות של קרן האלקטרונים
יישומים > ליטוגרפיה

ליטוגרפיה אלקטרונית מיוצרת על ידי קרן אלקטרונים ממוקדת מאוד, היוצרת מיקרו-מבנים בהתנגדות אשר לאחר מכן ניתן להעביר לחומר המצע, לעיתים קרובות על ידי איכול. טכנולוגיה זו פותחה במקור לייצור מעגלים למחשב ומשמשת גם ליצירת ארכיטקטורות ננו-טכנולוגיות. ליטוגרפיות אלקטרוניות משתמשות בקרן אלקטרונים בקוטר שנע בין שני ננומטר למאות ננומטר. ליתוגרפיית האלקטרונים משמשת גם לייצור הולוגרמות ממוחשבות (CGH). ליטוגרפיה אלקטרונית מצאה שימוש נרחב בייצור כלי מיסוך בתהליכים לפוטוליתוגרפיה, ובעיקר לייצור בנפח נמוך של רכיבי מוליכים למחצה, במסגרת פעילויות מחקר ופיתוח.
יישומים > ייצור תאים סולריים

שקיעת אדים פיזית (PVD) הוא תהליך המתרחש בוואקום ומייצר סרט דק של תאים סולריים על גבי מצע. אידוי קרני אלקטרונים משתמש בפליטת תרמיוניקה כדי ליצור זרם אלקטרונים המואץ על ידי קתודה במתח גבוה וסידור אנודות.
שדות אלקטרוסטטיים ומגנטיים ממקדים ומכוונים את האלקטרונים לפגוע במטרה. האנרגיה הקינטית הופכת לאנרגיה תרמית על פני החומר או בסמוך לו. החימום שנוצר (כ- 3500 מעלות צלזיוס ואף יותר) גורם לחומר להתמוסס ואז להתאדות. האדים מהמקור מתעבים על גבי מצע ויוצרים סרט דק של חומר בעל טוהר גבוה. ניתן להשיג עובי פילם משכבה אטומית אחת ועד מיקרונים.
טכניקה זו משמשת במיקרואלקטרוניקה, אופטיקה, ציפויים מיוחדים על כלי חיתוך, מטלורגיה, ועוד כדי לייצר תאים סולאריים ומוצרים רבים אחרים.
יישומים > תהליך ריפוי צבעים

ריפוי צבעים בעזרת קרן אלקטרונים הוא שיטה לשימור צבעים ודיו ללא צורך בממס מסורתי. ריפוי בקרן אלקטרונים מייצר גימור הדומה לזה של תהליכי אידוי ממסים מסורתיים, אך משיג את הגימור באמצעות תהליך פילמור.
יישומים > מיקרוסקופים אלקטרוניים

מיקרוסקופ אלקטרוני משתמש בקרן אלקטרונים מבוקרת כדי לירות אלקטרונים על דגימה ולהפיק תמונה מוגדלת. שני סוגים נפוצים הם המיקרוסקופ האלקטרוני הסורק (SEM) והמיקרוסקופ האלקטרוני החודר (TEM).
לקריאה נוספת

Schultz, H.: Electron beam welding, Abington Publishing
Von Dobeneck, D.: Electron Beam Welding – Examples of 30 Years of Job-Shop Experience
elfik.isibrno.cz/en : Electron beam welding (in Czech and/or English)
Visser, A.: Werkstoffabtrag durch Elektronen-und Photonenstrahlen; Verlag <Technische Rundschau>, Blaue Reihe, Heft 104
Klein, J., Ed., Welding: Processes, Quality and Applications, Nova Science Publishers, Inc., N.Y., Chapters 1 and 2, pp. 1–166
Nemtanu, M. R., Brasoveanu, M., Ed., Practical Aspects and applications of Electron Beam Irradiation, Transworld Research Network, 37/661(2), Fort P.O., Trivandrum-695 023, Kerala, India
הערות שוליים

↑  Development of Electron Beam Systems and Technologies, Fraunhofer Institute for Organic Electronics, Electron Beam and Plasma Technology FEP (באנגלית)
יום הדין (סרט, 1968)

| --- | --- |
כרזת הסרט
כרזת הסרט
 מבוסס על:  רומן של ברנרד מלמוד
 בימוי:  ג'ון פרנקנהיימר
 הופק בידי:  מארק ג'ונסון
 תסריט:  דלטון טרמבו
 עריכה:  הנרי ברמן
 שחקנים ראשיים:  אלן בייטס דירק בוגרד איאן הולם 
 מוזיקה:  מוריס ז'אר
 צילום:  מרסל גריניון
 מדינה:  בריטניה בריטניה
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר
 הקרנת בכורה:  8 בדצמבר 1968
 משך הקרנה:  132 דקות
 שפת הסרט:  אנגלית
 סוגה:  סרט ביוגרפי, סרט דרמה 
 מקום התרחשות:  אוקראינה 
 דף הסרט ב־IMDb
 
יום הדין (באנגלית: The Fixer) הוא סרט דרמה בריטי משנת 1968 בבימויו של גון פרנקנהיימר, עם אלן בייטס, דירק בוגרד ואיאן הולם בתפקידים הראשיים.
התסריט מבוסס על הספר "יום הדין" (The Fixer) של ברנרד מלמוד משנת 1966 שזיכה אותו בפרס פוליצר.
הספר נכתב בהשפעת פרשת משפט בייליס - יהודי נאסר באשמת רצח נער נוצרי כדי להשתמש בדמו לאפיית מצות.
אלן בייטס היה מועמד לפרס אוסקר לשחקן הטוב ביותר ולפרס גלובוס הזהב לשחקן הטוב ביותר - סרט דרמה.
יו גריפית היה מועמד לפרס גלובוס הזהב לשחקן המשנה הטוב ביותר - סרט קולנוע.
דלטון טרמבו היה מועמד לפרס גלובוס הזהב לתסריט הטוב ביותר.
הסרט היה מועמד לפרס גלובוס הזהב לתסריט הטוב ביותר.
תקציר העלילה

יקוב בוק (אלן בייטס) עוזב את השטעטל שלו לאחר שאשתו רייזל (קרול רייז) נפרדה ממנו. הוא מגיע לקייב ונכנס לגטו היהודי בדיוק כאשר נערך שם פוגרום על ידי פרשי המאות השחורות. הם מסתערים על יהודים, הורגים ופוצעים ומשאירים הרס ברחוב. יקוב מוצא מקלט בדירתו הצנועה של החייט לאטקה (דוד אופטושו). יקוב הוא אמן ואיש תחזוקה ולאטקה מציע לו להתלבש ולהיראות כגוי ולמצוא עבודה בעיר.
באחד הלילות המושלגים מוצא יקוב אדם שוכב בשלג ועומד לקפוא לאחר שתייה אלכוהול. הוא רואה על בגדו את סמל המאות השחורות ורוצה לעזוב אותו אבל לפתע מגיעה ביתו הנכה זינאידה (אליזבת הרטמן) ומתחננת שיעזור לה ושניהם גוררים אתו לביתו.
מתברר שמדובר באדם עשיר בשם לבדב (יו גריפית) שמודה ליקוב על הצלתו. זינאידה מנסה לעגוב אחריו והוא נכנס למיטתה אך מסרב לקיים אתה יחסים. לבדב ממנה אותו למנהל חשבונות ומפקח במפעל שלו ללבנים.
יקוב מגלה שהפועל הראשי פרוסקוב מרמה ולכן מפחית את משכורתו ופרוסקוב מבטיח להתנקם בו. יום אחד הוא מטפל ביהודי שהותקף על ידי גויים והוא מדמם. הוא מטפל בו ומציע לו אוכל אבל היהודי מעדיף לאכול מצות.
בקרבת מקום גרה מרפה גולוב (ג'ורג'יה בראון) עם בנה ומאהבה. הבן נמצא הרוג במפעל ופרוסקו שגילה שיקוב יהודי, מאשים את יקוב שרצח את הנער למטרה פולחנית של אפיית מצות עם דם של ילד נוצרי. האם השכולה צועקת בפומבי שיקוב הוא הרוצח ואכן נתגלו בחדרו מצות עם דם.
יקוב נעצר ומואשם ברצח וגם זינאידה מאשימה אותו בתקיפה מינית. חוקר המשטרה האנטישמי גרובשוב (איאן הולם) לוחץ עליו שיודה ברצח לעומת זאת התובע המחוזי ביביקוב (דירק בוגרד) מבין שמדובר כאן באדם משכיל שקורא בכתבי שפינוזה ואין הוא הרוצח. הוא סבור שהרוצח הוא מאהבה של מרפה.
ביביקוב נפגש עם שר המשפטים הרוזן אודונסקי (דייוויד וורנר), מעלה את טענותיו ומבקש להיפגש עם הצאר אך אודונסקי עוצר אותו ומודיע כי יש להאשים את יקוב בגלל ששנאת היהודים זה נושא שמאחד חלקים נרחבים בעם ומטה את הזעם שלהם מחצר הצאר.
ביביקוב נמצא אחר כך תלוי בבית הסוהר וההודעה הרשמית היא שהוא "התאבד".
הלחץ על יקוב להודות גובר, נשלחים אליו כומר וכן אשתו רייזל אך הוא מסרב. לבסוף מגיע אודונסקי ומציע לו כי יודה באשמה ואחר כך יקבל חנינה מהצאר אך יקוב מסרב.
העינויים נמשכים שלוש שנים ויקוב מאבד צלם אדם ורואה חזיונות כאילו הוא נפגש עם הצאר. לבסוף לאחר לחץ בינלאומי נקבע תאריך למשפט. לתאו מגיע עורך הדין אוסטרובסקי (מייקל גוטליף) ומודיע לו כי יש לו הוכחות ברורות מי הרוצח וכי השלטונות ינסו לרצוח אותו לפני המשפט.
לפני היציאה למשפט מנסה מפקד בית הסוהר לירות בו אך מפקד האבטחה מונע ממנו. יקוב מובל לבית המשפט בקייב שם מחכים לו אלפי אנשים רובם יהודים ומריעים לו והוא עולה במדרגות לקראת פתיחת משפטו.
צוות השחקנים

| שם השחקן/ית | שם הדמות | הערות |
| --- | --- | --- |
| אלן בייטס | יקוב בוק |  |
| דירק בוגרד | בוריס ביביקוב | חוקר |
| איאן הולם | גרובשוב | חוקר |
| יו גריפית | לבדב |  |
| אליזבת הרטמן | זינאידה | בתו של לבדוב |
| דייוויד וורנר | הרוזן אודונסקי | שר המשפטים |
| דוד אופטושו | לאטקה | חייט יהודי |
| קרול רייז | רייזל בוק | גרושתו של יקוב |
| מייקל גוטליף | אוסטרובסקי | עו"ד של בוק |
| תומאס הית'קוף | פרוסקו | פועל |
| ג'ורג'יה בראון | מרפה גולוב | אם שכולה |
פרחים בעליית הגג (סרט, 1987)

| --- | --- |
כרזת הסרט
כרזת הסרט
 מבוסס על:  הספר "פרחים בעליית הגג" מאת ו. ס. אנדרוז
 בימוי:  ג'פרי בלום 
 הופק בידי:  Fries Entertainment
 תסריט:  ג'פרי בלום
 שחקנים ראשיים:  ויקטוריה טננט קריסטי סוונסון ג'ב סטיוארט אדמס לינדזיי פרקר בן גנגר לואיז פלטשר
 מוזיקה:  כריסטופר יאנג 
 צילום:  גיל הובס
 מדינה:  ארצות הברית 
 חברה מפיצה:  New World Pictures
 שיטת הפצה:  וידאו על פי דרישה 
 הקרנת בכורה:  20 בנובמבר 1987
 משך הקרנה:  91 דקות
 שפת הסרט:  אנגלית 
 סוגה:  סרט אימה, סרט מבוסס יצירה ספרותית, אימה פסיכולוגית, סרט דרמה 
 הכנסות באתר מוג'ו:   flowersintheattic
 דף הסרט ב־IMDb
 
פרחים בעליית הגג (באנגלית: Flowers in the Attic) הוא סרט אמריקני משנת 1987, המבוסס על ספרה של ו. ס. אנדרוז "פרחים בעליית הגג".
זהו העיבוד הקולנועי הראשון לספר של אנדרוז. ב-2014 יצא לאקרנים סרט נוסף באותו השם, אשר גם הוא מבוסס על הספר.
עלילה

כריס וקאתי דולנגיינג'ר חיים רגילים לחלוטין עם הוריהם ואחיהם התאומים קארי וקורי בני ה-5. עם זאת, לאחר שאביהם מת בתאונת דרכים טרגית, אם המשפחה קורין נאלצת למכור את כל רכושם כדי להתפרנס. לאחר שהכסף תם, קורין נאלצת לקחת את הילדים אתה ולנסוע לאחוזת פוקסוורת' שם גרים הוריה. עם הגיעם לאחוזה, פוגשים הילדים את סבתם, אוליביה. הם מופתעים לגלות שהסבתא מתנכרת אליהם ושונאת אותם בבירור. היא מובילה אותם לחדר קטן בעליית הגג, מפרידה אותם מאימם וכולאת אותם שם. למחרת קורין חוזרת, ומסבירה לילדים את הסיבה לשנאתה של סבתם: בגיל צעיר, נישאה קורין לדוד שלה, הוא אביהם של הילדים. מני אז, אביה ואמה התנכרו אליה וגירשו אותה מביתם. כעת, אביה נמצא על ערש דווי, ואם תצליח קורין לזכות מחדש באהבתו, הם יזכו בכל עושרו לאחר מותו. אולם לשם כך, אסור שאביה ידע על קיומם של הילדים. קורין מבקשת מהם להמשיך ולהסתתר בעליית הגג ולציית להוראותיה של הסבתא, ומבטיחה לבקר אותם לעיתים קרובות.
למרות שקורין מבטיחה שמותו של אביה קרוב, הילדים נותרים בעליית הגג במשך שנים ארוכות. במהלך אותן שנים, הם עוברים התעללות קשה מידי הסבתא, ובריאותם של התאומים מתדרדרת. ביקוריה של קורין אצלם הולכים ופוחתים, עד שהיא נעלמת כליל מחייהם. קאתי סבורה שקורין התרגלה לחיי העושר וההנאה בבית הוריה, והיא אינה אוהבת אותם יותר. היא מפצירה בכריס להימלט מהאחוזה. אולם כריס מסרב לנטוש את אמו ומאמין שהיא תחזור לקחת אותם מיד כשאביה ימות. בריאותו של קורי הולכת ומתדרדרת, וכריס וקאתי דורשים מהאמא לקחת אותו לבית חולים. קורין ואוליביה לוקחות את קורי, ולמחרת מופיעה קורין ומבשרת להם באדישות שקורי מת בבית החולים מדלקת ריאות. זמן קצר לאחר מכן, כריס מגלה שמותו של קורי נגרם כתוצאה מרעל שהוחדר במזון שלהם. כעת הוא משתכנע שאמם זנחה אותם ומסכים לתוכניתה של קאתי לברוח מהאחוזה. הוא מתגנב אל מחוץ לעליית הגג במטרה לגנוב קצת כסף שיאפשר להם לשרוד בחוץ, ומגלה שאמם עומדת להתחתן למחרת היום עם עורך דין צעיר בשם בארת' וינסלאו. הוא מבין שבמהלך החתונה, השמירה על האחוזה תהיה הדוקה פחות וניתן יהיה לברוח.
למחרת, כריס וקאתי לוקחים את קארי עמם ומתגנבים אל מחוץ לעליית הגג. בזמן שכולם עסוקים בהכנות לחתונה, הם מסתובבים באחוזה ומגלים שסבא שלהם כבר מת מזמן. כמו כן, הם מגלים את הסיבה לכך שאימם נטשה אותם, וככל הנראה אף הרעילה אותם בעצמה: בצוואתו, קבע אביה במפורש שקורין תירש את כל רכושו, אך ורק אם לא היו לה ילדים מנישואיה הראשונים. כריס מעוניין להימלט מהאחוזה כמה שיותר מהר, אולם קאתי נחושה לא לתת לאימם להתחמק ללא עונש. השלושה מופיעים בטקס החתונה ומספרים את סיפורם. קורין מנסה להתכחש להם, אולם הבעות פניה מסגירות אותה. היא נמלטת מפניהם אל המרפסת, וקאתי דוחפת אותה אל מבעד למעקה. צעיף הכלה שלה נתפס בפרגולה, והיא נחנקת למוות.
האחים עוזבים את האחוזה בעוד סבתם מביטה בהם באדישות. בסיום הסרט, קאתי מספרת שכריס הפך לרופא, היא הפכה לרקדנית בלט, וקארי גדלה, למרות שהיא מעולם לא הייתה בריאה לחלוטין.
הפקה

ג'פרי בלום, שנבחר לביים את הסרט, היה מעוניין בכך שעלילת הסרט תהיה קרובה ככל האפשר לעלילת הספר. הוא אף עמד בקשר עם אנדרוז והתייעץ עמה בכל הנוגע לליהוק השחקנים. כמו כן אנדרוז, קיבלה הופעת קמע בסרט, כמשרתת שמקרצפת את החלונות. עם זאת, העורכים קיצצו את הסרט ללא רחם והסירו ממנו קטעים שנחשבו בעיניהם לקשים מדי. כמו כן, העורכים לא היו מרוצים מסצנת הסיום של הסרט שבה האחים נמלטים מהאחוזה. הם סברו שהצופים יהיו מעוניינים לראות את הנקמה באם המרושעת, ולפיכך צילמו סצנה חדשה שבה האם נהרגת. כמו כן, מסוף הסרט ניתן להבין שהרפתקאותיהם של האחים תמו עם הימלטותם מהשבי, בעוד שבספריה של אנדרוז, הצרות ממשיכות לרדוף אותם עד מותם.
הפוך (סרט)

| --- | --- |

כרזת הסרט הפוך
 מבוסס על:  Flipped 
 בימוי:  רוב ריינר 
 הופק בידי:  רוב ריינר   אלן גריסמן
 תסריט:  רוב ריינר   אנדרו שיינמן
 עריכה:  רוברט לייטון 
 שחקנים ראשיים:  מדליין קארול קאלן מק'אוליף  אנתוני אדוארדס  רבקה דה מורני  פנלופי אן מילר  איידן קווין  ג'ון מהוני
 מוזיקה:  מרק שיימן 
 צילום:  תומאס דל רות' 
 מדינה:  ארצות הברית
 חברת הפקה:  קאסל רוק אנטרטיינמנט 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  6 באוגוסט 2010  27 באוגוסט 2010
 משך הקרנה:  86 דק' 
 שפת הסרט:  אנגלית 
 סוגה:  קומדיה רומנטית, סרט דרמה, סיפור התבגרות, סרט מבוסס יצירה ספרותית 
 תקציב:  14,000,000$
 הכנסות:  $ 1,755,212
 הכנסות באתר מוג'ו:   flipped
 אתר רשמי
 דף הסרט ב־IMDb
 
הפוך (באנגלית: Flipped) הוא סרט קולנוע אמריקאי משנת 2010 בבימויו של רוב ריינר. הסרט שיצא לאקרנים ב-27 באוגוסט 2010, הוא עיבוד קולנועי לספר "Flipped" מאת ונדלין ואן דראנדן.
תקציר העלילה

עלילת הסרט מתחילה בשנת 1957, כאשר ברייס וג'וליאנה מכירים. שניהם לומדים בכיתה ב' בבית הספר המקומי באזור פרוורי בארצות הברית. כאשר תלמידי כיתה ב', ברייס וג'ולי, נפגשים לראשונה, ג'ולי יודעת שזו אהבה. אבל ברייס לא בטוח ברגשות שלו. בימים ובשנים שלאחר מכן, ברייס (מגולם על ידי קאלן מק'אוליף) עושה ככל יכולתו על מנת לשמור עליה בהישג יד - וג'ולי הנבונה והעצמאית (מגולמת על ידי מדליין קארול) ממשיכה לתת לו ליהנות מהספק.
עלילת הסרט מלווה את השניים מבית הספר היסודי אל חטיבת הביניים, דרך ניצחון ואסון, דרמה משפחתית ואהבה ראשונה, בעת שהם מגלים תגליות המגדירות מי הם - ומה הם זה לזה. שניהם מרגישים רגשות אחד לשני אך ברייס מתכחש זאת ואילו ג'ולי ההפך המוחלט.
הדמויות הראשיות

ברייס לוסקי (קאלן מקאוליף) - אחת הדמויות הראשיות בסרט. עובר לגור בשכונה של ג'ולי. ג'ולי באה לעזור לו ומתאהבת בו במבט ראשון ומאז לא הפסיקה להטריד אותו כל השנים, עד שהוא מבין שהוא אוהב אותה ולא מפסיק לרדוף אחריה.
ג'ולי בייקר (מדליין קארול) - אחת הדמויות הראשיות בסרט. התאהבה בברייס מהרגע הראשון לא הפסיקה לרדוף אחריו כל השנים האלו. עד שלבסוף ברייס מעליב אותה ואת דוד שלה ומנסה לשכוח ממנו הוא מתאהב בה. משם הכל פתוח.
פטסי לוסקי (רבקה דה מורני) - אמו של ברייס.
סטיבן לוסקי (אנתוני אדוארדס) - אביו של ברייס. לא מחבב את משפחת בייקר ולרוב מלכלך עליהם.
טריינה בייקר (פנלופה אן מילר) - אמה של ג'ולי.
ריצ'רד בייקר (איידן קווין) - אביה של ג'ולי, הוא אוהב לצייר ציורים. יש לו אח עם פיגור שכלי שהוא שומר עליו.
צ'ט דונסון (ג'ון מהוני) - סביו של ברייס ואביה של פטסי. מתחבר לג'ולי בגלל שהזכירה לו את אשתו ועוזר לה בניקיון הגינה ושיפורה.
ג'ולי בייקר הצעירה (מורגן לילי) - ג'ולי בייקר הצעירה בתחילת הסרט.
ברייס לוסקי הצעיר (ריאן קייטזר) - ברייס לוסקי הצעיר בתחילת הסרט.
פרנהייט 451 (סרט, 2018)

| --- | --- |

 מבוסס על:  הרומן פרנהייט 451 של ריי ברדבורי
 בימוי:  ראמין בהראני 
 הופק בידי:  דייוויד קואטסוורת'
 תסריט:  ראמין בהראני
 שחקנים ראשיים:  מייקל בי. ג'ורדן מייקל שאנון סופיה בוטלה לילי סינג לורה הרייר מרטין דונובן אנדי מק'קווין גרייס לין קונג
 מוזיקה:  אנתוני פרתוס מתיאו זינגאלס
 צילום:  קרמר מורגנטאו 
 מדינה:  ארצות הברית 
 חברת הפקה:  סרטי HBO 
 חברה מפיצה:  סרטי HBO
 שיטת הפצה:  וידאו על פי דרישה, ישירות לווידיאו 
 הקרנת בכורה:  12 במאי 2018 (פסטיבל קאן) 19 במאי 2018 ארצות הברית (HBO)
 משך הקרנה:  100 דק' 
 שפת הסרט:  אנגלית 
 סוגה:  סרט דרמה, סרט מדע בדיוני, ספרות דיסטופית, סרט מבוסס יצירה ספרותית 
 מקום התרחשות:  אוהיו 
 אתר רשמי
 דף הסרט ב־IMDb
 
פרנהייט 451 (באנגלית: Fahrenheit 451) הוא סרט טלוויזיה מסוגת מדע בדיוני דיסטופי משנת 2018 בהפקת חטיבת הסרטים של רשת HBO‏, HBO Films. מבוסס על רומן בשם זה מאת ריי ברדבורי משנת 1953.
מהווה רימייק לסרט הקולנוע באותו השם משנת 1966.
עלילת הסרט

בעתיד דיסטופי, לוחם אש צעיר בשם גאי מונטאג עובד כדי לשרוף ספרים, המהווים סכנה לקיומו של המשטר.
לאחר שהוא פוגש נערה ומנהל איתה דיון על החיים שסביבו וייעודו הוא מתחיל לפקפק בחייו ובמשטר שבו הוא חי ויוצא למרוד נגדו.
צוות השחקנים

מייקל בי. ג'ורדן – גאי מונטאג
מייקל שאנון – קפטן ביטי
סופיה בוטלה – קלאריס
לילי סינג – רייבן
לורה הרייר – מילי מונטאג
מרטין דונובן – הנציב ניארי
אנדי מק'קווין – גוסטאבו
גרייס לין קונג – היו"ר מאו
הפקה

במאי הסרט ראמין בהראני עבד על פיתוח הסרט כבר מתחילת יוני 2016. באפריל 2017, מייקל שאנון ומייקל בי. ג'ורדן לוהקו לתפקידים הראשיים. ביוני אותה שנה, סופיה בוטלה הצטרפה לפרויקט ואישיות היוטיוב לילי סינג, הצטרפה לתפקיד כווידאו בלוגרית, עם לורה הרייר בתפקיד מילי, אשתו של מונטאג.
הצילומים החלו ביולי 2017.
הערות שוליים

↑  Teaser trailer for HBO’s adaptation of ‘Farenheit 451′
↑  Jaafar, Ali (2016-06-08). "WME Signs Filmmaker Ramin Bahrani". Deadline (באנגלית אמריקאית). נבדק ב-2017-07-20.
↑  Hipes, Patrick (2017-04-19). "Michael B. Jordan & Michael Shannon To Topline 'Fahrenheit 451' Movie At HBO". Deadline (באנגלית אמריקאית). נבדק ב-2017-07-20.
↑  Hipes, Patrick (2017-06-07). "Sofia Boutella Joins HBO Films' 'Fahrenheit 451'". Deadline (באנגלית אמריקאית). נבדק ב-2017-07-20.
↑  Hipes, Patrick (2017-06-16). "'Fahrenheit 451': Vlogger Lilly Singh Joins HBO Movie, Playing A Vlogger". Deadline (באנגלית אמריקאית). נבדק ב-2017-07-20.
↑  Petski, Denise (2017-06-26). "'Fahrenheit 451': Laura Harrier Cast As Millie In HBO Movie". Deadline (באנגלית אמריקאית). נבדק ב-2017-07-20.
↑  "Michael B. Jordan Posts Fiery First Photo From HBO's 'Fahrenheit 451'". EW.com. 2017-07-20.
↑  ‘Fahrenheit 451’: Martin Donovan, Andy McQueen & Grace Lynn Kung Cast In HBO Movie
| --- | --- |
בקרת זהויות :  PLWABN: 9811499697205606  BNE: XX5832435  LCCN: no2018169832   WorldCat (עם LCCN): no2018-169832
שבעה נקיים

בהלכה היהודית שבעה נקיים הם שבע יממות שסופרים איש או אישה שנטמאו בטומאת זיבה. בשבעה ימים אלו בודקים אם הזיבה פסקה וניתן להיטהר מהטומאה.
כיום, אין נוהגים דיני טומאה וטהרה, ועל כן נשאר דין שבעה נקיים רק אצל אישה שנאסרה לבעלה מחמת הלכות טהרת המשפחה. לדוגמה אישה נידה כלומר אישה שראתה דם שיצא מהרחם, לאחר שפסקה יציאת הדם ועשתה בדיקת הפסק טהרה, עליה לספור שבעה נקיים. במהלך שבעת ימים אלו האשה בודקת את עצמה ששוב אינה רואה דם, ובסיומם האישה טובלת במקווה, נטהרת ומותרת בקיום יחסי אישות עם בעלה. אם האשה כן ראתה דם במהלך שבעת ימים אלו, היא סותרת את מניין הימים שכבר עברו ועליה להתחיל בספירת שבעת הימים הנקיים מהתחלה.
במקור הדין, ספירת שבעה נקיים הייתה מיועדת רק לזבה גדולה שהיא אישה שראתה דם במשך לפחות שלושה ימים בימי זיבתה ולא לכל נידה, אולם עקב חומרא דרבי זירא ספירת שבעה נקיים הפכה לדין מחייב כלפי כל אשה שנאסרה לבעלה מחמת  ראית דם אפילו מעט ביום אחד.
מקור הדין

על פי דין התורה, נידה רגילה, כלומר אשה שראתה דם שיצא מהרחם במהלך שבעת ימי הנידה אינה צריכה לספור שבעה ימים נקיים ללא ראיית דם, אלא עליה למנות שבעה ימים בהם היא טמאה, ובסיומם אם לא תראה דם, האשה טובלת ונטהרת. לעומת זאת, במצב זיבה - אם אשה ראתה דם יום אחד או יומיים בתוך אחד עשר ימי הזיבה צריכה לספור רק יום אחד נקי ללא ראיית דם, ובסיומו האשה טובלת ונטהרת (אשה זו נקראת זבה קטנה, או שומרת יום כנגד יום). רק אישה הרואה דם במשך שלושה ימים רצופים בתוך אחד עשר ימי הזיבה צריכה לספור שבעה ימים נקיים בלא שתראה כל דם לפני שתוכל להיטהר (אשה זו נקראת זבה גדולה).
אולם, חז"ל ראו כי עניין חישוב מחזורי הימים של שבעה ימי נידה ואחד עשר ימי הזיבה מורכב ומסובך, ונשים רבות עלולות לטעות ולהחשיב עצמן כנידה רגילה בעוד שהן בגדר זבה גדולה. לכן, החמירו חכמים ותיקנו כי כל הנשים שראו דם אפילו מעט בכל זמן שהוא תספורנה שבעה ימים נקיים ללא ראיית דם לפני שתטבולנה ותיטהרנה. חומרא זו נקראת "חומרא דרבי זירא".
מתי מתחילה הספירה > עיקר הדין

מעיקר הדין, מרגע שראתה האישה כי הדימום הווסתי הסתיים, יכולה היא להתחיל לספור שבעה נקיים. רק צריכה היא להקפיד כי שבעת הימים הללו יהיו שלמים (משקיעת החמה ועד שקיעתה למחרת). לכן, אם הדימום פסק לפני השקיעה, היא יכולה להתחיל לספור כבר מאותו ערב. אך אם הדימום פסק לאחר השקיעה, צריכה היא לחכות עד למחרת.
אולם, חכמים קבעו שאישה לא יכולה לספור שבעה נקיים כל עוד היא בגדר של פולטת שכבת זרע. כלומר, משום חשש כולל, כל עוד לא עברו 72 שעות מאז קיימה בפעם האחרונה יחסי אישות היא אינה יכולה להתחיל לספור שבעה נקיים.
מתי מתחילה הספירה > דעת השולחן ערוך

בשולחן ערוך (חלק יורה דעה סימן קצ"ו) נפסק כי אין האישה יכולה להתחיל לספור שבעה נקיים אלא לאחר ארבעה ימים (אפילו לא שלמים) מהיום בו קיימה יחסי אישות בפעם האחרונה.
לדוגמה: אם קיימה יחסי אישות ביום ראשון בלילה (אור ליום שני), ובבוקר החל הדימום הווסתי, היא תוכל לספור שבעה נקיים החל מהשקיעה של יום חמישי, ויום שישי יהיה היום הראשון של שבעת הנקיים.
לפי דעה זו, אם האישה לא קיימה יחסי אישות בסמוך לתחילת הדימום הווסתי, או שרחצה את פנים הנרתיק היטב כך שאין בו נוזל זרע - היא יכולה להתחיל לספור שבעה נקיים מהרגע שפסק הדימום וביצעה בדיקת הפסק טהרה.
כך פוסק השולחן ערוך, וכך נוהגים חלק מקהילות עדות המזרח.
מתי מתחילה הספירה > דעת הרמ"א

אולם הרמ"א מביא בספרו שנהגו בשתי חומרות נוספות:
כדי למנוע בלבול, נקבע כי אין הבדל בין אם האישה קיימה יחסי אישות בסמוך לראיית הדם או לא. בכל מקרה היא איננה יכולה להתחיל לספור שבעה נקיים אלא אם עברו ימי פולטת שכבת זרע.
מחשש שמא תראה דם סמוך מאוד לשקיעת החמה ותטעה בחישוב הימים, נקבע כי עליה להמתין חמישה ימים (אפילו לא שלמים) ורק מהיום השישי היא יכולה להתחיל לספור שבעה נקיים.
לדוגמה: אישה שראתה דם וסת ביום ראשון בלילה (אור ליום שני) (ולא משנה מתי קיימה יחסי אישות לאחרונה), תוכל לספור שבעה נקיים החל מהשקיעה של יום שישי, ויום שבת יהיה היום הראשון של שבעת הנקיים.
וכך נוהגים בני עדות אשכנז וחלק מבני עדות המזרח.
בכל מקרה ועל פי כל הדעות, לא ניתן להתחיל לספור שבעה נקיים לפני שפסק הדימום לגמרי, ובוצעה בדיקת הפסק טהרה בצורה טובה.
מהלך ימי שבעת הנקיים

במהלך שבעת הימים הנקיים האישה צריכה לוודא שהיא אכן "נקייה" כלומר שהדימום נפסק לחלוטין. לצורך כך, במהלך שבעת הימים הללו עליה ללבוש תחתונים לבנים שעליהם קל לראות האם הדימום פסק. אם היא אכן מוצאת כתם דם על התחתונים היא צריכה לברר האם זהו כתם שמפסיק את שבעת הנקיים או לא.
חיוב נוסף במהלך שבעת הימים הנקיים הוא בדיקות. על האישה לבדוק את עצמה בדיקה פנימית. בדיקה זו מתבצעת באמצעות בד לבן המוחדר אל הנרתיק ונבדק האם הוא נשאר לבן, בדומה לבדיקת הפסק טהרה. אולם, בשונה מבדיקת הפסק טהרה, בבדיקות אלו אסור לאישה לנקות את הנרתיק וסביבותיו לפני הבדיקה, מפני שמטרת הבדיקה היא לוודא שאכן האזור נקי מדם. בדיקה זו צריכה להתבצע פעמיים ביום - בבוקר ולפני השקיעה.
שבעת הימים הנקיים חייבים להיות רצופים. על כן, אם ראתה דם באחד מהימים הללו בבדיקות או על התחתונים (במצב שזה ודאי דם וסת) היא צריכה לבצע בדיקת הפסק טהרה מחדש ולהתחיל לספור מחדש את שבעת הימים הנקיים. אולם, אין היא צריכה להמתין שוב את ימי פולטת שכבת זרע, מפני שימים אלו נספרים אך ורק מהיום האחרון בו היו הבעל והאישה מותרים (ולדעת השולחן ערוך מהיום בו קיימו יחסי אישות בפעם האחרונה).
יש סוברים שבכל ימי שבעת הנקיים עליה לדעת כי היא נמצאת בתוך שבעה נקיים. לכן, אם חשבה שאיננה סופרת כעת שבעה נקיים מכל סיבה שהיא, אף שבפועל יכלה לספור - אין הימים הללו נחשבים לה. ויש סוברים שלמקל יש על מי לסמוך. ויש שהקלו לגמרי.
מספר הבדיקות בשבעת הנקיים

נחלקו התנאים מהו מספר הבדיקות המינימלי המכשיר את שבעת הנקיים: לדעת ר' אליעזר אם בדקה בראשון ובשביעי - שבעת הנקיים כשרים, ותוכל לטבול. לדעת ר' יהושע הימים בהם בדקה נספרים לנקיים, והימים בהם לא בדקה אינם נספרים אך גם אינם סותרים. לדעת ר' עקיבא רק ימים רצופים בהם בדקה נספרים, ולכן במקרה הנ"ל יש לאישה רק את היום השביעי כיום נקי, ולאחריו צריכה לבדוק ברצף עוד שישה ימים. הגמרא מביאה שהאמוראים פסקו הלכה כרבי אליעזר.
אמנם, נחלקו האמוראים בהסבר דעת ר' אליעזר: לדעת רב גם בדיקה אחת בשבעת הנקיים מספיקה, ור' אליעזר הזכיר בדיקת ראשון ושביעי רק כדרך אגב לדיון עם שאר התנאים. לדעת רבי חנינא שתי הבדיקות בשביעי שהוזכרו בדברי ר' אליעזר מעכבות בדיעבד. רוב הראשונים פסקו כרב, כמה ראשונים פסקו כרבי חנינא, או חששו לדעתו לחומרא. השולחן ערוך כתב שאין להקל בזה.
כמה אחרונים הזכירו שאף שהשו"ע החמיר כדעת רבי חנינא - במקרים של דחק כמו פצעים בנרתיק שמקשים על קיום הבדיקות ניתן להקל לעשות בדיקה אחת בלבד. ויש שהצריכו שאלת חכם.
במקרה של אישה ששכחה ובדקה רק פעם אחת בשבעת הנקיים, רוב האחרונים פסקו שאין להקל לה לטבול. ויש שכתבו שתשאל חכם. ויש שכתבו שלפי כללי ההלכה יש להקל.
לאחר שבעה נקיים

שבעת הימים הנקיים מסתיימים תמיד בשקיעה של היום השביעי. לדוגמה: אם החלה לספור את שבעת הימים הנקיים ביום שלישי לאחר שקיעת החמה (אור ליום רביעי), הרי ששבעת הימים הנקיים יסתיימו בשקיעה של יום שלישי ולאחר השקיעה היא יכולה לעבור לשלב הבא והאחרון - הטבילה במקווה.
אחר שהסתיימו שבעת הימים הנקיים, היא יכולה לעבור ללבוש תחתונים צבעוניים והיא אינה צריכה לבצע עוד בדיקות. כעת היא יכולה ללכת לטבול במקווה ולאחר הטבילה תהיה מותרת לבעלה ועד הפעם הבאה שיתחיל הדימום הווסתי תצטרך לבדוק רק בעונת הפרישה סמוך לוסת.
גם אם, מכל סיבה שהיא, היא אינה טובלת באותו ערב בו הסתיימו שבעת הימים הנקיים, היא אינה צריכה לבצע בדיקות נוספות לפני הטבילה (אף אם עובר זמן רב, אלא אם הגיע זמן המחזור הבא או שראתה דם שוב).
לקריאה נוספת

הלכות נידה: שולחן ערוך, יורה דעה סימנים קפג-ר.
הרב מרדכי אליהו, דרכי טהרה
הרב אלישיב קנוהל, איש ואשה
דניאל רוזנק, להחזיר טהרה ליושנה, חומרת 'שבעת הנקיים' והשלכותיה - היבטים רפואיים, הלכתיים, ערכיים ולאומיים, הוצאת משכל, 2011